CELEX: 62010TA0564(01)
Language: sk
Date: 2017-09-26 00:00:00
Title: Vec T-564/10 RENV: Rozsudok Všeobecného súdu z 26. septembra 2017 – Quimitécnica.com a de Mello/Komisia („Hospodárska súťaž — Kartely — Európsky trh s fosfátmi pre živočíšne krmivá — Pokuta uložená spoločne a nerozdielne po skončení konania o urovnaní — Zaplatenie v splátkach — Rozhodnutie nariaďujúce vystavenie bankovej záruky od banky, ktorá má dlhodobo finančné hodnotenie ‚AA‘ — Žaloba o neplatnosť — Napadnuteľný akt — Prípustnosť — Povinnosť odôvodnenia — Proporcionalita“)

6.11.2017   
            
            
               SK
            
            
               Úradný vestník Európskej únie
            
            
               C 374/25
            
         Rozsudok Všeobecného súdu z 26. septembra 2017 – Quimitécnica.com a de Mello/Komisia
   (Vec T-564/10 RENV) (1)
   
   ((„Hospodárska súťaž - Kartely - Európsky trh s fosfátmi pre živočíšne krmivá - Pokuta uložená spoločne a nerozdielne po skončení konania o urovnaní - Zaplatenie v splátkach - Rozhodnutie nariaďujúce vystavenie bankovej záruky od banky, ktorá má dlhodobo finančné hodnotenie ‚AA‘ - Žaloba o neplatnosť - Napadnuteľný akt - Prípustnosť - Povinnosť odôvodnenia - Proporcionalita“))
   (2017/C 374/37)
   Jazyk konania: portugalčina
   
      Účastníci konania
   
   
      Žalobkyne: Quimitécnica.com – Comércio e Indústria Química, SA (Lordelo, Portugalsko) a José de Mello – Sociedade Gestora de Participações Sociais, SA (Lisabon, Portugalsko) (v zastúpení: J. Calheiros, advokát)
   
      Žalovaná: Európska komisia (v zastúpení: V. Bottka a B. Mongin, splnomocnení zástupcovia, za právnej pomoci M. Marques Mendes a A. Dias Henriques, advokáti)
   
      Predmet veci
   
   Návrh podaný na základe článku 263 ZFEÚ na čiastočné zrušenie rozhodnutia údajne obsiahnutého v liste účtovníka Komisie 8. októbra 2010 týkajúceho sa zaplatenia pokuty uloženej žalobcom pre porušenie pravidiel hospodárskej súťaže rozhodnutím Komisie K(2010) 5004 v konečnom znení z 20. júla 2010 prijatým v rámci konania o uplatnení článku 101 ZFEÚ a článku 53 Dohody o EHP (vec COMP/38.886 – Fosfáty pre živočíšne krmivá) v rozsahu, v akom sa uvedeným listom žalobkyniam ukladá zriadenie bankovej zábezpeky v banke, ktorá dlhodobo získala finančný rating „AA“, ako podmienky vyhovenia ich návrhu na získanie dodatočnej lehoty na zaplatenie pokuty, ktorá im bola uložená spoločne a nerozdielne
   
      Výrok rozsudku
   
   
               1.
            
            
               Námietka neprípustnosti sa zamieta.
            
         
               2.
            
            
               Žaloba sa zamieta.
            
         
               3.
            
            
               Európska komisia znáša vlastné trovy konania a je povinná nahradiť trovy konania, ktoré vznikli spoločnostiam Quimitécnica.com – Comércio e Indústria Química, SA a José de Mello – Sociedade Gestora de Participações Sociais, SA v odvolacom konaní pred Súdnym dvorom ako aj v konaní pred Všeobecným súdom, ktoré predchádzalo odvolaniu.
            
         
               4.
            
            
               Quimitécnica.com – Comércio e Indústria Química a José de Mello – Sociedade Gestora de Participações Sociais a Komisia znášajú vlastné trovy konania v rámci prejudiciálneho konania pred Všeobecným súdom.
            
         
      (1)  Ú. v. EÚ C 55, 19.2.2011.